Συνθήκες που γεννούν την μετανάστευση 

Η ιστορία της μετανάστευσης ταυτίζεται με την ιστορία του ανθρώπου. Η 
αλλαγή των κλιματικών δεδομένων, μαζικές επιδημίες, δημογραφικές κατα- 
στροφές-γενοκτονίες οικονομικές συνθήκες, η καταπάτηση των στοιχειωδών 
δικαιωμάτων από στρατιωτικά καθεστώτα, οδηγούν τεράστιες μάζες ανθρώ¬ 
πων στον ξεριζωμό. Αυτή η κατάσταση διαμορφώνεται σε ένα χάρτη με 
γεωστρατιωτικούς σχεδιασμούς και αποφάσεις που λαμβάνονται σε άλλες 
χώρες του πλανήτη. Είναι ένα παιχνίδι κλοπής φυσικών πόρων και πλούτου 
μιας ιδιότυπης νεοαποικιοκρατίας από τον λεγόμενο πρώτο κόσμο εις βάρος 
του τρίτου κόσμου. Η μετανάστευση σήμερα έχει την πιο απελπισμένη της 
μορφή μιας και οι άνθρωποι δεν φεύγουν από τον τόπο τους για αναζήτηση 
καλύτερης ζωής αλλά εξαναγκάζονται να φύγουν, γνωρίζοντας ότι από τα 
σύγχρονα καραβάνια σκλάβων κάποιοι δε θα επιβιώσουν και δεν θα 
φτάσουν ποτέ σε έναν προορισμό. Το μαρτύριο συνεχίζεται ακόμα και γι 
αυτούς που καταφέρνουν να φτάσουν στον «ανεπτυγμένο» κόσμο και ενώ η 
διεθνής κυριαρχία τους έχει ήδη κυνηγήσει από τις χώρες τους συνεχίζει να 
τους κυνηγά και στη δύση. Η φτώχεια και η εξαθλίωση που επιβάλλεται στους 
μετανάστες είναι μια συνειδητή επιλογή της κυριαρχίας με διττό ρόλο : 
αρχικά παράγει στρατιές φοβισμένων κοινωνικά αποκλεισμένων ανθρώπων, 
εργαλείο φτηνού εργατικού δυναμικού μαύρης ή και άμισθης εργασίας και 
κατόπιν διαχειρίζεται ιδεολογικά το υποκείμενο μετανάστης. Με το τελευταίο 
εννοούμε ότι τα φερέφωνα της εξουσίας μέσω της συστηματικής παραπλη¬ 
ροφόρησης δημιουργούν προκαταλήψεις, στερεότυπα και κατασκευάζουν 
έναν εσωτερικό εχθρό που τον χρειάζονται ώστε να δημιουργούν φοβικά 
σύνδρομα στους ανθρώπους, να διασπάσουν το κοινωνικό σώμα και συμφέ¬ 
ρον κόντρα σε κάθε λογική αλληλεγγύης που θα έπρεπε να δείχνουν οι κατα¬ 
πιεσμένοι μεταξύ τους. 


Το ταξίδι της προσφυγιάς 


Πληρώνοντας λοιπόν χρυσό το πολυπόθητο εισιτήριο στους δουλεμπό¬ 
ρους για να έρθουν στον ελλαδικό χώρο στοιβαγμένοι σε μια βάρκα προσπα¬ 
θούν να διασχίσουν το αιγαίο μέχρι να τους ξεβράσει η θάλασσα σε κάποιο 
νησί. Τις περισσότερες φορές όχι όλους. Ποιο βόρεια στα χερσαία σύνορα τα 
μονοπάτια είναι πιο γνωστά παρόλα αυτά όμως το ορμητικό ποτάμι οι νάρκες 
και το δριμύ ψύχος που επικρατεί το χειμώνα κόβουν το όνειρο εκατοντάδων 
στην προσπάθεια για είσοδο στη γη της επαγγελίας, την Ευρώπη. 






Ο χώρος που ορίζει γεωγραφικά την Ελλάδα αποτελεί την γέφυρα επικοι¬ 
νωνίας μεταξύ Ευρώπης και Ασίας. Επομένως τα λιμάνια της Πάτρας και της 
Ηγουμενίτσας αποτελούν τον κομβικό σταθμό στην πορεία τους προς τις 
υπόλοιπες χώρες της Ευρώπης που είναι και ο τελικός προορισμός τους. 


Άφιξη στην ευρώπη 


Έτσι στοιβάζονται σε πρόχειρες παραγκουπόλεις και καταυλισμούς που 
βρίσκονται πέριξ των δύο αυτών λιμανιών με ότι αυτό συνεπάγεται για τις 
συνθήκες διαβίωσης τους που μόνο ανθρώπινες δε χαρακτηρίζονται. Καθη¬ 
μερινό κυνηγητό από τους βασανιστές και δολοφόνους του λιμενικού σώμα¬ 
τος και τους οδηγούς των φορτηγών όπου προσπαθούν να τρυπώσουν ώστε 
να περάσουν στο πλοίο για Ιταλία. Αυτή η άτυπη έξοδος από κάποιο λιμάνι 
(Πάτρα, Ηγουμενίτσα) είναι αυτό που επιδιώκουν να κάνουν στον αγώνα για 
επιβίωση και όχι να μείνουν εδώ. Ο ελλαδικός χώρος είναι απλώς αναγκαίο 
πέρασμα ένας σταθμός μετεπιβίβασης. Σε περίπτωση που συλληφθούν είτε 
κατά την είσοδό τους είτε κατά την παραμονή τους στη χώρα, τα πράγματα 
είναι ακόμα πιο δύσκολα. Στρατόπεδα συγκέντρωσης, κρατητήρια, φυλακές 
που κοντεύουν κυριολεκτικά να εκραγούν από τον υπερπληθυσμό καθώς οι 
συνθήκες κρατήσεις είναι αορίστου χρόνου και οι διαδικασίες απελευθέρω¬ 
σης ανύπαρκτες, εσκεμμένα χρονοβόρες και ακριβές! Λέξεις όπως άσυλο, 
κάρτα παραμονής ή εργασίας (πράσινη, κίτρινη, κόκκινη ή ότι άλλο χρώμα 
έχει σκαρφιστεί ο κρατικός μηχανισμός) είναι άγνωστες στους διαχειριστές 
ψυχών στα τμήματα αλλοδαπών. Οι εξευτελισμοί, οι ξυλοδαρμοί οι βασανι- 
σμοί και οι δολοφονίες είναι σε ημερήσια διάταξη στα ευαγή ιδρύματα που 
ονομάζονται κέντρα «προσωρινής κράτησης» μεταναστών. Από την άλλη 
πλευρά, στις πόλεις και στα χωριά όπου διαμένουν μετανάστες η εικόνα δεν 
είναι καλύτερη. Στις πόλεις συγκεντρώνονται σε διαμερίσματα που δεν θα 
έμεναν ούτε ποντίκια (Άγιος Παντελεήμονας) και που τα νοικιάζουν οι ελλη- 
ναράδες. Σε κάθε διαμέρισμα ζουν μαζί 30 και 40 άτομα που χρεώνονται 
ενοίκιο με το κεφάλι φουσκώνοντας την τσέπη των ιδιοκτητών με ζεστό 
χρήμα. Στα χωριά μένουν σε σταύλους και καταυλισμούς δίπλα στα χωράφια, 
δουλεύουν με αντίτιμο ένα πιάτο φαί ή λίγα ευρώ (Μανωλάδα). Όλη την 
ημέρα δουλειά στο χωράφι κάτω από όλες τις καιρικές συνθήκες και το 
βράδυ ύπνο στο κοτέτσι που έχει φτιάξει το αφεντικό αγρότης και που 
βέβαια πρέπει να πληρώσει νοίκι, φως, νερό στον ίδιο. 

Καταστολή, κυνηγητό, απέλαση 


Η αστυνομία πιστή στο καθήκον της προς τα αφεντικά εδώ και 20 χρόνια 
φροντίζει οι σκούπες να γίνονται σε περιόδους πληρωμής των μεταναστών. 
Τι σύμπτωση όμως ε; Όχι ότι αν τις έκανε σε άλλη περίοδο θα άλλαζε κάτι για 
όλους αυτούς τους κολασμένους αλλά απλώς τα αφεντικά θα έχαναν μαύρο 
χρήμα. Και το σύστημα δεν δουλεύει έτσι. Τα γρανάζια του δουλεύουν καλύ¬ 
τερα κάτω από τους ήχους του εθνικού ύμνου. Και όπως λέει ο μαέστρος όλα 
αυτά γίνονται για το καλό της πατρίδας και του έθνους και τη σωτηρία της 
οικονομίας. Και το πετυχαίνουν καλά όπως φαίνεται από τα κάτεργα της 
Μανωλάδας, της Μηχανιώνας και όπως σε τελική ανάλυση φωνάζουν οι 
νεκροί και οι σακατεμένοι εργάτες της Ολυμπιάδας του 2004. Το ελληνικό 
θαύμα απαιτεί θυσίες. 

Κάτω από αυτές τις συνθήκες όλοι αυτοί οι άνθρωποι αποτελούν τον 
αποδιοπομπαίο τράγο. Τους συμφέρει όλους. Για αυτό τον σκοπό συνεργάζο¬ 
νται τα μμε, οι φανερές συμμορίες του κράτους (μπάτσοι και δημοτόμπατσοι) 
αλλά και οι πρακτορικές- παρακρατικές συμμορίες τύπου χρυσής αυγής και 
επιτροπές αγανακτισμένων πολιτών που υποκινούνται από αυτούς. Και 
επειδή η ιστορία επαναλαμβάνεται τα φασιστικά συνονθυλεύματα προσπα¬ 
θούν να μιμηθούν τα τάγματα εφόδου των 55 στην Γερμανία του Χίτλερ τη 
δεκαετία του '30 και τα τάγματα ασφαλείας στην Αθήνα του '44. Οι τελευταί¬ 
οι δε πίσω από ένα υποτιθέμενο κοινωνικό προκάλυμμα βγάζουν όλη τη 
βρωμοδουλειά του κράτους ξυλοκοπώντας, βασανίζοντας, σπάζοντας την 
πραμάτεια των μικροπωλητών, καίγοντας σπίτια που μένουν μετανάστες και 
κυρίως στρέφοντας την οργή του έλληνα μικροαστού προς τη βολική 
πλευρά. Αυτή του ξένου του παράνομου, του μικροπαραβάτη, του βρώμικου, 
του μελαμψού. Έτσι ατάκες του στυλ «μας βρωμίζουν», «μας παίρνουν τις 
δουλειές», «μας κλέβουν την περιουσία», πιάνουν εύκολα τόπο στους ανθρώ¬ 
πους που έχουν πεθάνει από καιρό μαζί με το μικροαστικό όνειρο για καλύτε¬ 
ρη ζωή και θάφτηκαν στον καναπέ τους παρέα με την τηλεόρασή τους. 
Βολεύονται όλοι αυτοί που έχουν παραιτηθεί από κάθε είδους διεκδίκηση για 
μια ζωή που τους έχουν κλέψει και αυτοί δεν είναι οι μετανάστες αλλά το 





Στην Ηγουμενίτσα στις 10 Νοεμβρίου 2010 μετανάστες δέχονται πυροβο¬ 
λισμούς από φασίστα της περιοχής και ένας μετανάστης τραυματίζεται πολύ 
σοβαρά. Το περιστατικό αυτό ακολούθησαν και άλλα, φαίνεται ότι οι μετανά¬ 
στες αποτελούν στόχο για κάποιους ανεγκέφαλους που έχουν βγει παγανιά 
στην περιοχή με τα όπλα τους και ψάχνουν για θηράματα. 


Η αλληλεγγύη προς τους μετανάστες 
και προς κάθε καταπιεσμένο είναι το όπλο μας! 


Καμία ανοχή στους φασίστες. 


κατάληψη Τθιύθ ΙηοοηηϊΙβ 





